Finn Jakobsen er nået til de allersidste penselstrøg på sig maleri af Great Barrier Reef. Det farverige maleri er bare et af de værker, han udstiller, når han i påsken åbner dørene for kunstinteresserede. Ferniseringen skærtorsdag markererer Finn Jakobsens 10 års jubilæumsudstilling, og værkene kan ses i privaten, som danner ramme om Galleri 2ti. - der har været mange ting med at få den her udstillig op at stå. Men i går fik jeg malet en del og i dag også, så jeg skal nok blive færdig, siger Finn Jakobsen. Han er ikke ene om at udstille. Også hustruen Emmy Jakobsen er klar med sine værker. Hun laver decoupage, og er klar med en samling skåler lavet ud af gamle glaslåger fra vaskemaskiner beklædt med farverige collager af billeder, der for eksempel symboliserer Sæby. Mens gemalen altså kan fejre sit 10 års jubilæum, er fruen noget mere grøn i udstillingssammenhæng. - Jeg har rigtig sommerfugle, det kan jeg godt sige, for det er jo min første udstilling. Så det er jeg rigtig spændt på, siger Emmy. Der er fernisering hos Galleri 2ti på Solsbækvej 210 i Sæby skærtorsdag klokken 13, og derefter kan værkerne opleves alle påskedage, undtagen langfredag, fra klokken 11 til klokken 16.

Opsummering:
Finn og Emmy Jakobsen fra Sæby arbejder helt til det sidste for at have deres værker klar til påske- og jubilæumsudstilling.